Сербия короллеге

Сербия короллеге (серб.Краљевина Србија) — 1882 йылда кенәз Милан IV Обреновичты мәсехләгәндән һуң Сербия кенәзлегенән барлыҡҡа килтерелгән балҡан дәүләте. 

 Тарихы 
1885 йылда серб-болгар һуғышы була, ул  Сербия короллегенең еңелеүе менән тамамлана. 1903 йылда Александр Обренович  ҡатыны Драга менән бергә Ҡарагеоргиевичтар яҡлы  «Берләшеү йәки үлем!» (серб.Уједињење или смрт), башҡа төрлө  «Ҡара ҡул» тип тә йөрөтөлгән, Дунай дивизияһы полковнигы  Драгутин Дмитриевич (Апис) етәкселек иткән ойошма тарафынан атып үлтерелгәс,  Пётр I Ҡарагеоргиевич король ителә.

1912—1913 йылдарҙа Сербия короллеге Беренсе Балҡан һуғышында ҡатнаша, һуғыш Лондон солох договорына ҡул ҡуйыу менән тамамлана, бының һөҙөмтәһендә короллектең биләмәләре ике тапҡырға тиерлек киңәйә. 

1913 йылда Сербия короллеге Икенсе Балҡан һуғышында ҡатнаша, был һуғыш Бухарест солох договоры төҙөү менән тамамланып, короллектең сиктәре тағы ла киңәйә төшә. 

1914 йылдан алып ахырына тиклем Беренсе донъя һуғышында ҡатнаша, бынан һуң 1918 йылда серб короле  Пётр I Ҡарагеоргиевич хакимлығы аҫтындағы Сербтар, Хорваттар һәм Словендар короллеге барлыҡҡа килә.

 Халҡы 
Балҡан һуғыштарына тиклем Сербия короллегендә 10 000-дән ашыу кеше йәшәгән 17 ҡала була.  1910—1912 йылдарҙа Сербия короллегенең иң ҙур ҡалаларыAndrej Mitrović.:
 Белград — 100 000 
 Призрен — 60 000
 Битола — 54 000
 Скопье — 50 000
 Ниш — 25 000
 Велес — 24 000
 Приштина — 20 000
 Прилеп — 20 000
 Крагуевац — 18 500
 Охрид — 18 000
 Лесковац — 14 300
 Тетово — 14 000

 Идараһы 
Закондар сығарыу органы — Милли Йыйылыш, дәүләт башлығы — Король, башҡарма органы — Министрҙар  Советы, округтарҙың вәкәләтле органдары — округ йыйылыштары (окружне скупштине), башҡарма органдары  — округ комитеттары (окружни одбори), общиналарҙың вәкәләтле органдары — община йыйылыштары (општински збор), башҡарма органдары — община комитеттары (општински одбор),  кметтар (кмет) уларҙың рәйестәре була.

 Королдәре 
 Милан I Обренович 1882—1889
 Александр Обренович 1889—1903
 Пётр I Карагеоргиевич 1903—1921

 Иҫкәрмәләр 

 Һылтанмалар 
 (урыҫ.)
ВТ-ЭСБЕ1Обреновичи
 Обреновичи // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
 Королевство Сербия в 1912
 Королевство Сербия в 1914
 Королевство Сербия в 1918
 Карта 

Категория:1918 йылда юҡ булғандар
Категория:Элекке короллектәр
Категория:1882 йылда барлыҡҡа килгәндәр
Категория:Балҡандар тарихи дәүләттәре
Категория:Сербия тарихында дәүләттәр